Mga Pilipino Italyano

Ang mga Pilipino Italyano ay mga Italyano na alinman sa mga migrante o mga salinlahi ng mga migrante mula sa Pilipinas. Ang mga Pilipino ay bumubuo ng ikalimang pinakamalaking pamayanang pandarayuhan sa Italya, pagkatapos ng mga pamayanang Rumana, Albanes, Hilagang Aprikano, at Ukranyo. Ang Italya ay kasama ng Gran Britanya bilang pinakamalaking destinasyon ng mga Pilipinong migrante sa Europa. Ang kabesera ng Italya na Roma ay tahanan ng pinakamalaking pamayanang Pilipino. Mahigit-kumulang 108,000 dokumentadong Pilipino ang naninirahan sa Italya bilang pansamantalang manggagawa o permanenteng residente, at tinantyang ang bilang ng mga hindi dokumentadong Pilipino ay naglalaro sa pagitan ng 20,000 at 80,000. Noong 2008, ang ISTAT (Istituto Nazionale di Statistica), tanggapan ng estadistika ng Italya, ay nag-ulat na mayroong 113,686 na dokumentadong Pilipino na nakatira sa Italya samantalang ang bilang ay naging 105,675 noong 2007.

Mga kilalang Pilipino sa Italya 

 Si Marwin Angeles, futbolista 
 Si Simone Rota, futbolista (1984)

Tingnan din 

 Milan (pelikula) 
 I.T.A.L.Y. (pelikula) 
 Relasyong Italya-Pilipinas

Mga sanggunian

Mga panlabas na link 

 Opisyal na website ng Wikang Filipino ng Italyano

Mga Pilipino sa ibayong dagat
Mga Italyano